cyanic-selkie/wikianc huggingface dataset:
แอลเบเนียในอารักขาของอิตาลี (ค.ศ. 1939–1943)
ตามสนธิสัญญาลอนดอนในช่วงสงครามโลกครั้งที่หนึ่ง ไตรภาคีได้ให้สัญญาการยกดินแดนแอลเบเนียตอนกลางและใต้แก่อิตาลีเพื่อตอบแทนสำหรับการเข้าร่วมต่อต้านฝ่ายมหาอำนาจกลาง ในเดือนมิถุนายน ค.ศ. 1917 เมื่อทหารอิตาลีเข้ายึดครองพื้นที่จุดสำคัญของแอลเบเนีย อิตาลีได้ประกาศให้แอลเบเนียตอนกลางและใต้เป็นรัฐในอารักขาของตน อย่างไรก็ตาม สัญญาที่ให้ไว้กับอิตาลีถูกระงับลงในเดือนกันยายน ค.ศ. 1920 เมื่ออิตาลีได้รับแรงกดดันให้ถอนกำลังออกจากดินแดนดังกล่าว อิตาลีไม่พอใจต่อผลตอบแทนที่ได้รับเพียงเล็กน้อยจากการเจรจาสันติภาพ ซึ่งถือว่าเป็นการละเมิดสนธิสัญญาลอนดอน นักฟาสซิสต์อิตาลีได้อ้างว่าชาวแอลเบเนียมีความเชื่อมโยงทางชาติพันธุ์กับชาวอิตาลีจากการโยงใยกับประชากรอิตาริค อิลลิเรีย และโรมโบราณ และได้กล่าวถึงอิทธิพลของจักรวรรดิโรมันและเวนิสที่มีต่อแอลเบเนีย ซึ่งทำให้อิตาลีมีสิทธิในการครองครองดินแดนนี้ นอกจากนี้ ชาวแอลเบเนียหลายแสนคนยังถูกบังคับอพยพไปยังภาคใต้ของอิตาลี เพื่อใช้เป็นข้ออ้างสำหรับการผนวกแอลเบเนียเป็นรัฐเดียว อิตาลีให้การสนับสนุนอุดมการณ์เรียกร้องดินแดนของชนชาติเดียวกันของชาวแอลเบเนีย โดยมุ่งต่อต้านดินแดนคอซอวอของยูโกสลาเวีย และอิไพรัสของกรีซที่มีประชากรส่วนใหญ่เป็นแอลเบเนีย โดยเฉพาะอย่างยิ่งตามแนวพรมแดนชาเมเรีย (Chameria) ที่มีชนกลุ่มน้อยแอลเบเนียชาติพันธุ์ชาม (Cham Albania) อาศัยอยู่
คาดิลแล็กเรเคิดส์ วันวานตำนานร็อก
คาดิลแล็กเรเคิดส์ วันวานตำนานร็อก (Cadillac Records) คือ ภาพยนตร์มิวสิเคิลอเมริกัน แนวชีวประวัติ บทและกำกำการแสดงโดย Darnell Martin ภาพยนตร์เรื่องนี้มีนักแสดงอย่างเช่น เอเดรียน โบรดี รับบทเป็น Chess, Cedric the Entertainer รับบทเป็น Willie Dixon, Mos Def รับบทเป็น Chuck Berry, Columbus Short รับบทเป็น Little Walter, Jeffrey Wright รับบทเป็น Muddy Waters, และ บียอนเซ่ โนวส์ รับบทเป็น Etta James ภาพยนตร์เรื่องนี้เข้าฉายวันที่ 5 ธันวาคม ค.ศ. 2008 ในอเมริกาเหนือ โดย TriStar Pictures
เจ้าชายรอแบร์ เคานต์แห่งลามาร์เค
เจ้าชายรอแบร์ เคานต์แห่งลามาร์เค (Prince Robert, Count of La Marche) ประสูติเมื่อวันที่ 6 กันยายน 2519 ณ เอดินบะระ ประเทศสกอตแลนด์ เป็นพระโอรสพระองค์ใหญ่ใน เจ้าชายตีโบ เคานต์แห่งลามาร์เค และ มารีออน เมอร์เซเดส กอร์ดอน-ออร์ โดยเป็นพระนัดดาใน เจ้าชายอ็องรี เคานต์แห่งปารีส (2451-2542) โดยทรงเป็นพระญาติชั้นที่ 1 ใน เจ้าชายจีนส์ เคานต์แห่งปารีส พระประมุขแห่งราชวงศ์ออร์เลอ็อง พระองค์ปัจจุบัน โดยพระองค์มีพระมารดา พระมารดาทูลหัวคือ พอล เดอ พานอสส และ เจ้าหญิงโกลดแห่งออร์เลอ็อง พระปิตุจฉา ปัจจุบันพระองค์มิได้เสกสมรส
รายชื่อพันธุ์แมว
ด้านล่างนี้คือ รายชื่อพันธุ์ของแมว
เอวาริสต์ กาลัว
เอวาริสต์ กาลัว (Évariste Galois,, 25 ตุลาคม ค.ศ. 1811 – 31 พฤษภาคม ค.ศ. 1832) เป็นนักคณิตศาสตร์ชาวฝรั่งเศสในรัชสมัยของพระเจ้าหลุยส์-ฟิลิปป์ที่ 1 แห่งฝรั่งเศส ขณะที่เป็นวัยรุ่น กาลัวสามารถหาเงื่อนไขจำเป็นและเงื่อนไขพอเพียงสำหรับการหาคำตอบของพหุนามอันดับใด ๆ ผลงานของกาลัวนับว่าเป็นรากฐานของทฤษฎีกาลัว ซึ่งเป็นหนึ่งในสาขาหลักของวิชาพีชคณิตนามธรรม และเป็นสาขาหนึ่งใน Galois connection นอกจากนี้ กาลัวยังเป็นบุคคลแรกที่ใช้คำว่า กรุป (Group, groupe) ในฐานะของศัพท์เฉพาะทาง เพื่อที่จะอธิบายเรื่องกลุ่มในการเรียงสับเปลี่ยน นอกเหนือจากความสนใจในคณิตศาสตร์แล้ว กาลัวยังเป็นผู้ที่นิยมแนวคิดสาธารณรัฐอย่างสุดโต่ง กาลัวถูกยิงเสียชีวิตจากการดวลปืนในขณะที่มีอายุได้เพียง 20 ปี
== ประวัติ == กาลัวเกิดที่เมืองบูร์-ลา-แรน (Bourg-la-Reine) ใกล้กับกรุงปารีส ครอบครัวของกาลัวเป็นครอบครัวมีการศึกษาดี และบิดาเคยดำรงตำแหน่งนายกเทศมนตรีของเมือง กาลัวและพี่น้องได้รับการศึกษาที่บ้านโดยมีมารดาเป็นผู้สอนจนถึงอายุ 12 ปี จึงเข้าศึกษาต่อในโรงเรียนประจำในกรุงปารีส เมื่อเข้าเรียนแล้วกาลัวกลับประสบปัญหาต้องซ้ำชั้นเมื่ออายุ 15 ปี ในปีต่อมา กาลัวพบว่าคณิตศาสตร์เป็นสิ่งที่เขาชอบและเริ่มหลงใหลในวิชานี้ และเริ่มใช้เวลาอ่านตำราคณิตศาสตร์และขบคิดปัญหาต่อจนละเลยวิชาอื่น ทำให้ผลการเรียนโดยรวมของกาลัวไม่ดีนัก ในปี ค.ศ. 1828 กาลัวไม่สามารถสอบเข้าเรียนต่อได้ที่ École Polytechnique อันเป็นสถาบันการศึกษาชั้นนำในเวลานั้น แต่ในปีต่อมา กาลัวสามารถตีพิมพ์ผลงานชิ้นแรกซึ่งเกี่ยวกับเศษส่วนต่อเนื่อง (continued fraction) ในวารสาร Annales de mathématiques
ในปี ค.ศ. 1829 เป็นเวลาที่ฝรั่งเศสมีความไม่สงบทางการเมืองระหว่างฝ่ายนิยมกษัตริย์กับฝ่ายสาธารณรัฐ บิดาของกาลัวซึ่งอยู่ฝ่ายสาธารณรัฐถูกบาทหลวงนิกายเยซูอิต ซึ่งอยู่ฝ่ายตรงกันข้าม ใส่ร้ายจนต้องฆ่าตัวตาย ในปี ค.ศ. 1829 หลังจากบิดาเสียชีวิต กาลัวพยายามสอบเข้า École Polytechnique อีกครั้งแต่ไม่สำเร็จเช่นเคย ทั้งนี้เพราะความหัวแข็งและอารมณ์ร้อนจึงทำให้มีปัญหากับกรรมการสอบ ต่อมากาลัวได้ส่งบทความเกี่ยวกับการแก้สมการพีชคณิตไปยังสถาบันวิทยาศาสตร์ (Académie des Sciences) แต่ก็ไม่ได้รับการตีพิมพ์ เพราะผู้อ่านบทความคือ โคชี อ้างว่าทำบทความหาย จากเหตุการณ์ต่าง ๆ ข้างต้น ทำให้กาลัวรู้สึกว่าถูกกลั่นแกล้งแต่ไม่ได้รับความเป็นธรรม
หลังจากผิดหวังจากการสมัครเรียนที่ École Polytechnique กาลัวจึงได้สมัครเข้าเรียนต่อที่ École Normale Supérieure ซึ่งมีชื่อเสียงน้อยกว่า École Polytechnique ต่อมาในเดือนกรกฎาคม ค.ศ. 1830 ได้เกิดปฏิวัติในฝรั่งเศสอีกครั้ง ผู้อำนวยการของ École Normale Supérieure ได้สั่งขังนักศึกษาไว้ในสถาบันเพื่อไม่ให้นักศึกษาไปร่วมการปฏิวัติ เหตุการณ์ครั้งนี้ทำให้กาลัวไม่พอใจเป็นอันมาก กาลัวจึงเขียนบทความวิพากษ์วิจารณ์สถาบัน ส่งผลให้เขาถูกไล่ออกจากสถาบัน
การที่กาลัวอยู่ฝ่ายสาธารณรัฐ ทำให้เขาถูกจับตาจากทางการและถูกจับกุมในปี ค.ศ. 1831 ด้วยข้อหามุ่งร้ายต่อพระเจ้าหลุยส์-ฟิลิปส์ และในอีกหนึ่งเดือนต่อมา เขาได้รับการปล่อยตัวแต่ก็ถูกจับอีกครั้งด้วยข้อหาแต่งเครื่องแบบต้องห้าม กาลัวเสียชีวิตจากการดวลปืน ซึ่งก็ได้มีทฤษฎีที่กล่าวถึงสาเหตุการดวลปืนครั้งนั้นเป็นสองแนวทาง แนวทางแรกคือ ในระหว่างถูกคุมขังครั้งที่สองนั้นเอง กาลัวได้ตกหลุมรักกับผู้หญิงคนหนึ่งแต่ถูกบอกเลิก กาลัวได้ก่อเหตุทะเลาะวิวาทจนถูกชายผู้หนึ่งท้าดวล ส่วนแนวทางที่สองคือ เนื่องจากกาลัวเป็นผู้ที่มีแนวคิดเอนเอียงไปทางฝ่ายสาธารณรัฐ ทำให้มีความเป็นไปได้ว่าการดวลปืนกันครั้งนั้นอาจจะเป็นการจัดฉากโดยฝ่ายรัฐบาล
ในคืนสุดท้ายก่อนที่กาลัวจะเสียชีวิต เขาได้บันทึกองค์ความรู้ทางคณิตศาสตร์ทั้งหมดที่เขาคิดขึ้นตลอดทั้งคืน ในเช้าของวันที่ 30 พฤษภาคม ค.ศ. 1832 กาลัวถูกยิงที่ท้องได้รับบาดเจ็บสาหัสจนมีชาวบ้านมาพบและนำส่งโรงพยาบาล กาลัวเสียชีวิตในวันที่ 31 พฤษภาคม ค.ศ. 1832 ในงานศพของกาลัว กลายเป็นงานชุมนุมของฝ่ายสาธารณรัฐ มีผู้ร่วมงานนับพันคนและเกิดการจลาจลติดต่อกันหลายวัน
ภายหลังจากเสียชีวิต น้องชายและเพื่อนสนิทของกาลัว ได้คัดลอกบทความของเขา และส่งให้นักคณิตศาสตร์ชั้นนำหลายคน อาทิ เช่น ปีเตอร์ กุสตาฟ ยาโคบี และ คาร์ล ฟรีดริช เกาส์ ในภายหลังมีนักคณิตศาสตร์ชื่อ ลียูวิล ได้นำผลงานของเขาไปตีพิมพ์ในในปี ค.ศ. 1846 ผลงานเหล่านี้ต่อมาได้เป็นที่รู้จักกันในชื่อ ทฤษฎีกาลัว (Galois theory)
ผลงาน
แม้กาลัวจะมีผลงานทางคณิตศาสตร์รวมทั้งหมดมีความหนาเพียง 60 หน้ากระดาษโดยประมาณ แต่ล้วนแล้วแต่เป็นแนวคิดสำคัญในวงการคณิตศาสตร์ ผลงานของกาลัว มักถูกนำไปเปรียบเทียบกับ นีลส์ เฮนริก อาเบล ผู้ซึ่งเป็นนักคณิตศาสตร์ผู้ยิ่งใหญ่ชาวนอร์เวย์แต่เสียชีวิตตั้งแต่อายุยังน้อยเช่นกัน โดยที่งานของทั้งสองคนนี้มีส่วนที่ทับซ้อนกันเป็นอย่างมาก กาลัวได้เคยแสดงความประสงค์ว่าอยากจะให้ปีเตอร์ กุสตาฟ ยาโคบี และ คาร์ล ฟรีดริช เกาส์ อ่านงานของเขา ดังนี้
ทฤษฎีกาลัว
ทฤษฎีกาลัว (Galois theory) จัดว่าเป็นผลงานที่สำคัญที่สุดของกาลัว และเป็นรากฐานของพีชคณิตนามธรรม ทฤษฎีนี้กล่าวว่ารากคำตอบของพหุนามมีความสัมพันธ์กับโครงสร้างของกลุ่มในการเรียงสับเปลี่ยน (group of permutation) หรือที่เรียกว่า กลุ่มกาลัว (Galois group) กาลัวพบว่าสมการสามารถแก้เพื่อหารากที่อันดับใด ๆ ได้ ถ้าหากสามารถพบอนุกรมของกลุ่มย่อยในกลุ่มของกาลัว การพิสูจน์ทฤษฎีนี้สามารถได้หลายแนวทางมาก แต่ผลงานต้นฉบับของกาลัวใช้ความรู้ทางด้านทฤษฎีสมการ (Theory of equations) ในการพิสูจน์
รถรางแอลเจียร์
รถรางแอลเจียร์ (In Arabic:ترامواي الجزائر العاصمة) เป็นเส้นทางรถรางในกรุงแอลเจียร์ ประเทศแอลจีเรีย เปิดให้บริการในวันที่ 8 พฤษภาคม ค.ศ. 2011 ระยะทาง 16.2 km จำนวน 28 จุดจอด ดำเนินการโดย ETUSA ปัจจุบันกำลังก่อสร้างส่วนต่อขยาย
รถรางมีผู้โดยสาร 150,000 - 185,000 คนต่อวัน จุคนได้ 6,800 คนต่อชั่วโมง และ 400 ต่อคัน ใช้รถรางรุ่น Alstom Citadis จำนวน 41 คัน
แขวงซุงอิน
แขวงซุงอิน (숭인동, Sungin-dong) เป็นแขวง (ทง) ของเขตชงโนในโซล ประเทศเกาหลีใต้
อันเดรย์ ลูนิออฟ
อันเดรย์ เยฟเกเนียวิช ลูนิออฟ (Андрей Евгеньевич Лунёв; เกิด 13 พฤศจิกายน ค.ศ. 1991) เป็นผู้รักษาประตูฟุตบอลชาวรัสเซีย ปัจจุบันลงเล่นให้กับสโมสรฟุตบอลเซนิตเซนต์ปีเตอส์เบิร์ก โดยย้ายมาจากสโมสรอูฟาเมื่อวันที่ 23 ธันวาคม ค.ศ. 2016 ด้วยสัญญา 4 ปีครึ่ง
เขาลงเล่นทีมชาตินัดแรกเมื่อวันที่ 10 ตุลาคม ค.ศ. 2017 ในนัดกระชับมิตรพบกับอิหร่าน และล่าสุด เขาก็มีชื่อติดทีมชาติในการแข่งขันฟุตบอลโลก 2018
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดสตูล พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสตูล
! colspan=2 | พรรค ! คะแนนเสียง ! ร้อยละ
เขต 1
เขตการเลือกตั้งที่ 1 ประกอบด้วย อำเภอเมืองสตูล, อำเภอควนโดน และอำเภอควนกาหลง (เฉพาะตำบลทุ่งนุ้ย)
เขต 2
เขตเลือกตั้งที่ 2 ประกอบด้วย อำเภอท่าแพ, อำเภอละงู, อำเภอทุ่งหว้า, อำเภอมะนัง และอำเภอควนกาหลง (ยกเว้นตำบลทุ่งนุ้ย)
หอยกะพง
หอยกะพง เป็นหอยสองฝาชนิดหนึ่งในวงศ์ Mytilidae ที่อาศัยพื้นท้องทะเลที่เป็นโคลนตามชายฝั่งทะเลในอ่าวไทย เปลือกมีลักษณะบางและเปราะ สีเขียวอมม่วงหรือดำเรื่อ ๆ ป่องตรงกลาง อาศัยตามพื้นทะเลที่เป็นโคลนและตามหลักเสาของโพงพาง กินสิ่งมีชีวิตขนาดเล็กในน้ำ นำมาปรุงอาหารได้ และใช้เป็นอาหารสัตว์ด้วย
สะพานสมมตอมรมารค
สะพานสมมตอมรมารค [สม-มด-อะ-มอน-มาก] เป็นสะพานข้ามคลองรอบกรุงในส่วนของคลองบางลำพู ตั้งอยู่บนถนนบำรุงเมือง ในพื้นที่แขวงสำราญราษฎร์ เขตพระนคร และแขวงบ้านบาตร เขตป้อมปราบศัตรูพ่าย กรุงเทพมหานคร
เดิมเป็นสะพานไม้ที่มีโครงเหล็กรองรับพื้นที่ชักเลื่อนออกจากกัน มีชื่อเรียกโดยผู้คนที่อาศัยอยู่แถบนี้ว่า "สะพานเหล็กประตูผี" เนื่องจากตั้งอยู่ด้านทิศตะวันตกของประตูพระบรมมหาราชวัง หรือที่นิยมเรียกกันว่า "ประตูผี" อันเป็นทางที่ใช้สำหรับขนถ่ายศพของผู้เสียชีวิตในพระบรมมหาราชวังออกมาปลงศพด้านนอก ในช่วงต้นกรุงรัตนโกสินทร์ ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว สะพานแห่งนี้มีความทรุดโทรมมาก จึงทรงโปรดเกล้าฯ ให้มีการบูรณะใหม่ พร้อม ๆ กับการสร้างถนนและสะพานอีกหลายแห่งเพื่อรองรับความเจริญของบ้านเมือง โดยเป็นสะพานปูนปั้นเสริมโครงเหล็กเหมือนแบบเก่า และพระราชทานชื่อให้ว่า "สะพานสมมตอมรมารค" เมื่อแล้วเสร็จเมื่อปี พ.ศ. 2455 เพื่อเป็นเกียรติแก่พระองค์เจ้าสวัสดิประวัติ พระอนุชา ต้นราชสกุลสวัสดิกุล (ภายหลังสถาปนาเป็นพระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธุ์ ในรัชสมัยพระบาทสมเด็จพระมงกุฎเกล้าเจ้าอยู่หัว) โดยมีความหมายว่า "สะพานของพระราชา" เป็นสะพานที่มีความยาว 23 เมตร กว้าง 7.50 เมตร ลูกกรงเป็นสถาปัตยกรรมแบบไอโอนิก มีฐานเสาเซาะร่องตลอดแนว
และหลังจากมีการสร้างสะพานใหม่แล้ว พร้อมกับเปลี่ยนย่านนี้จากประตูผีเป็น "สำราญราษฎร์" เพื่อความเป็นสวัสดิมงคล ผู้คนจึงย้ายมาอยู่อาศัยมากขึ้นจนถึงปัจจุบัน มีชุมชนเก่าแก่ คือ "ชุมชนบ้านบาตร" ซึ่งเป็นชุมชนที่ชาวชุมชนมีอาชีพทำบาตรพระด้วยมือ และยังคงอยู่จนถึงปัจจุบัน บริเวณที่ตั้งของสะพานสมมตอมรมารคใกล้กับแยกสำราญราษฎร์ เป็นแหล่งรวมของร้านอาหารที่ได้รับความนิยมและมีความคึกคักอย่างมาก โดยเฉพาะในช่วงเวลาค่ำคืน และเชิงสะพานฝั่งเขตป้อมปราบศัตรูพ่ายติดกับแยกเมรุปูน อันเป็นทางแยกที่ตัดกันระหว่างถนนบำรุงเมืองกับถนนบริพัตร  ซึ่งในช่วงต้นกรุงรัตนโกสินทร์ เคยเป็นที่ตั้งของเมรุเผาศพที่สร้างขึ้นด้วยปูน สำหรับปลงศพเจ้านายชั้นรองและขุนนางต่าง ๆ ต่อมาได้รื้อออก เนื่องจากมีการสร้างเมรุหลวงหน้าพลับพลาอิศริยาภรณ์ วัดเทพศิรินทราวาส และที่ตั้งของเมรุปูนนั้นได้กลายมาเป็นที่โรงเรียนสารพัดช่างพระนคร และวิทยาลัยสารพัดช่างพระนคร ในปัจจุบัน
น้องโล่สายแท็งก์ แกร่งเกินร้อย
น้องโล่สายแท็งก์ แกร่งเกินร้อย เป็นซีรีส์ไลต์โนเวลญี่ปุ่น แนวสุขนาฏกรรม ที่เขียนโดย Yuumikan และวาดภาพประกอบโดย Koin เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในปี พ.ศ. 2559 ไลต์โนเวลถูกซื้อและไปพิมพ์ต่อโดยฟูจิมิโชโบ ภายใต้สำนักพิมพ์คาโดคาว่าบุ๊ก ซึ่งตีพิมพ์ไลต์โนเวลเล่มแรกในเดือนกันยายน พ.ศ. 2560 มังงะได้รับการดัดแปลงที่วาดภาพประกอบโดย Jiro Oimoto ได้รับการตีพิมพ์ในนิตยสารคาโดกาวะโชเต็ง ของคอมพ์เอซ ตั้งแต่เดือนพฤษภาคม พ.ศ. 2561 มีการรวบรวมไว้เป็นเล่ม (ทังโกบง) ถึงเล่มที่ 6 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ซึ่งฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2563 ส่วนฤดูกาลที่ 2 เริ่มฉายในเดือนมกราคม พ.ศ. 2566
ยูกะ นูกูอิ
ยูกะ นูกูอิ (30 ธันวาคม -) เป็น นักพากย์หญิงชาวญี่ปุ่น เกิดที่โตเกียว สังกัด AIR AGENCY
รถรางกาซาบล็องกา
รถรางกาซาบล็องกา เป็นเส้นทางรถรางในเมืองกาซาบล็องกา ประเทศโมร็อกโก ระยะทาง 30 กิโลเมตร จำนวน 49 จุดจอด แผนผังเส้นทางเป็นรูปตัววาย (y) มีโครงการก่อสร้างในอนาคต เป็นเส้นทางรถรางแห่งที่สองในประเทศ แต่มีระยะทางมากที่สุดในประเทศ ใช้รถรุ่น Alstom 74 คัน
ระเบิดเวลา
ระเบิดเวลา คือ ระเบิดที่ทำงานด้วยเครื่องจับเวลา ใช้เพื่อหลายวัตถุประสงค์ เช่น การโกงประกัน การก่อการร้าย การลอบสังหาร การบ่อนทำลาย และการสงคราม ทั้งยังมักปรากฏในภาพยนตร์ตื่นเต้นหรือต่อสู้ เพราะมักก่อให้รู้สึกถึงความฉุกเฉินแบบละคร
การสร้าง
ประจุระเบิดเป็นส่วนหลักของระเบิดทุกประเภท และมีขนาดกับน้ำหนักใหญ่ที่สุดในบรรดาส่วนประกอบ โดยเป็นองค์ประกอบของระเบิดที่มีไว้สร้างความเสียหาย (ถ้าใส่เศษกระสุน ลูกระเบิดก็อาจทำงานโดยอาศัยภาชนะหรือวัตถุอื่นข้างเคียง) ประจุนี้ทำงานด้วยตัวจุดระเบิด (detonator)
ส่วนกลไกกำกับเวลาของระเบิดเวลานั้นอาจสร้างขึ้นอย่างมืออาชีพ ไม่ว่าเป็นหนึ่งเดียวกับหรือแยกต่างหากจากตัวอุปกรณ์ หรืออาจสร้างขึ้นแบบมือสมัครเล่นจากอุปกรณ์ตามบ้านเรือน เช่น นาฬิกาไขลาน นาฬิกาข้อมือ และคอมพิวเตอร์แบบวางตัก เครื่องจับเวลานี้อาจกำหนดคำสั่งให้นับไปข้างหน้าหรือนับถอยหลัง (แต่มักเป็นการนับถอยหลัง เพราะระเบิดมักทำงานเมื่อหมดเวลาที่กำหนด)
ชนิด
ระเบิดเวลาแบ่งชนิดได้ดังนี้
วีระ ปัทมสิริวัฒน์
วีระ ปัทมสิริวัฒน์ (13 กุมภาพันธ์ พ.ศ. 2484 - 22 มีนาคม พ.ศ. 2544) อดีตสมาชิกสภาผู้แทนราษฎรจังหวัดพิษณุโลก 6 สมัย และอดีตกรรมการบริหารพรรคชาติพัฒนา
ประวัติ
นายวีระ เกิดเมื่อวันที่ 13 กุมภาพันธ์ พ.ศ. 2484 ที่ อําเภอวังทอง จังหวัดพิษณุโลก โดยบิดาและมารดาของนายวีระประกอบอาชีพค้าขายอยู่ในตลาดอําเภอวังทอง นายวีระสําเร็จการศึกษาขั้นสูงสุดคือ ประกาศนียบัตรวิชาชีพ (ปวช.) วิทยาลัยพาณิชยการเชตุพนกรุงเทพมหานคร
นายวีระ ถึงแก่กรรมเมื่อวันที่ 22 มีนาคม พ.ศ. 2544 ขณะดำรงตำแหน่งสมาชิกสภาผู้แทนราษฎร
วิเซนโซ ปิการ์ดี
วิเซนโซ ปิการ์ดี (Vincenzo Picardi) นักมวยสากลสมัครเล่นชาวอิตาลี เกิดเมื่อ 20 ตุลาคม พ.ศ. 2526 ที่นาโปลี ประเทศอิตาลี ติดทีมชาติอิตาลีเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2551 ที่ปักกิ่ง ประเทศจีน ในรุ่นฟลายเวท รอบแรก ชนะ กัสซิอุส ชิยานิกา จาก แซมเบีย เมื่อ 12 สิงหาคม รอบสอง ชนะ ฮวน คาร์ลอส ปายาโน จากสาธารณรัฐโดมินิกัน เมื่อ 16 สิงหาคม รอบก่อนรองชนะเลิศ ชนะ วาลิด เชริฟ จากตูนีเซีย เมื่อ 20 สิงหาคม รอบรองชนะเลิศ แพ้ สมจิตร จงจอหอ จากไทย เมื่อ 22 สิงหาคม ได้เหรียญทองแดง ครั้งที่ 2 โอลิมปิก พ.ศ. 2555 ที่ ลอนดอน ประเทศอังกฤษ ในรุ่นฟลายเวท รอบแรกได้บาย รอบสอง แพ้ ญัมบายาริน ตักซอกต์ จากมองโกเลีย เมื่อ 12 สิงหาคม ไม่ได้เหรียญรางวัล
รายชื่อโรงเรียนในจังหวัดอุทัยธานี
สำนักงานเขตพื้นที่การศึกษามัธยมศึกษาอุทัยธานี ชัยนาท
จังหวัดอุทัยธานีอยู่ในเขตพื้นที่การศึกษามัธยมศึกษาอุทัยธานี ชัยนาท ร่วมกับจังหวัดชัยนาท และมีโรงเรียนในสังกัดจำนวน 21 โรงเรียน โดยแบ่งเป็น 3 สหวิทยาเขตได้แก่
สำนักงานเขตพื้นที่การศึกษาประถมศึกษาอุทัยธานี เขต 1
สพป.อุทัยธานี เขต 1 มีพื้นที่ครอบคลุม 4 อำเภอทางตะวันออกของจังหวัด ได้แก่อำเภอเมืองอุทัยธานี อำเภอหนองขาหย่าง อำเภอทัพทัน และอำเภอสว่างอารมณ์
สำนักงานเขตพื้นที่การศึกษาประถมศึกษาอุทัยธานี เขต 2
สพป.อุทัยธานี เขต 2 มีพื้นที่ครอบคลุม 4 อำเภอทางตะวันตกของจังหวัด ได้แก่อำเภอหนองฉาง อำเภอบ้านไร่ อำเภอลานสัก และอำเภอห้วยคต
สำนักบริหารงานการศึกษาพิเศษ
จังหวัดอุทัยธานีมีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนศึกษาพิเศษอุทัยธานี ตั้งอยู่ที่ตำบลโคกหม้อ อำเภอทัพทัน เปิดสอนในระดับประถมศึกษาถึงมัธยมศึกษา
ทง (เขตการปกครอง)
ทง เป็นหนึ่งในเขตการปกครองที่อยู่ในเมืองของประเทศเกาหลี
เกาหลีใต้
ทง (동; 洞, dong) เป็นหน่วยงานทางปกครองที่เล็กที่สุดในเมืองที่มีสำนักงานและเจ้าหน้าที่เป็นของตัวเอง   ในบางกรณีทงหนึ่งแห่งนั้นสามารถแยกออกได้อีกเป็นหลายทง ซึ่งสามารถแยกความแตกต่างได้โดยใส่ตัวเลขไว้ด้านหลัง เช่น แขวงมย็องจัง 1 และแขวงมย็องจัง 2 เป็นต้น และในบางกรณีทงที่มีหลายทงก็มีสำนักงานและเจ้าหน้าที่ของตัวเอง
การแบ่งหน่วยทางปกครองในขั้นต้นของทง (동; 洞, dong) คือ ทง (통; 統, tong) แต่การแบ่งหน่วยย่อยแบบนี้ไม่ค่อยใช้เท่าไหร่นัก ส่วนทงที่มีประชากรหนาแน่นบางนั้นจะมีการแบ่งออกเป็น คา (가; 街) ซึ่งไม่ใช่การแบ่งแยกการปกครองออกเป็นเอกเทศ แต่มีไว้เพื่อความสะดวกของการส่งไปรษณีย์หรือที่อยู่เท่านั้น ถนนสายหลักส่วนใหญ่ในโซล, ซูว็อน และเมืองอื่น ๆ ก็มีการแบ่งออกเป็นคา
รถรางกงส์ต็องตีน
รถรางกงส์ต็องตีน เป็นเส้นทางรถรางในเมืองกงส์ต็องตีน ประเทศแอลจีเรีย เปิดให้บริการเมื่อวันที่ 4 กรกฎาคม ค.ศ. 2013 ดำเนินการก่อสร้างโดยบริษัท Pizzarotti ของอิตาลี มีระยะทาง 9 กิโลเมตร 11 จุดจอด มีศูนย์ซ่อมบำรุงเนื้อที่ 65,000 ตารางเมตร รถราง 27 คัน
ยะงินุมะ จุงโกะ
ยะงินุมะ จุงโกะ (1 เมษายน ค.ศ. 1973 –) เป็นนักกีฬาสเกตลีลาชาวญี่ปุ่น ซึ่งปัจจุบันรู้จักกันในฐานะผู้ฝึกสอนสเกตลีลา เธอชนะเลิศในการแข่งขันกีฬามหาวิทยาลัยโลกฤดูหนาว 1993 และได้รับเหรียญทองแดงในการแข่งขัน World Junior Figure Skating Championships ประจำปี ค.ศ. 1988 และ 1989 และเธอเป็นนักกีฬาสเกตลีลาอันดับที่ 14 ในโอลิมปิกฤดูหนาว 1988
อ้างอิง
1973
นักผจญเพลิง
นักผจญเพลิง หรือ พนักงานดับเพลิง เป็นผู้ปฏิบัติการฉุกเฉินเบื้องต้นและผู้ช่วยชีวิตที่ได้รับการฝึกอย่างครอบคลุมในการดับเพลิง โดยหลักแล้วเพื่อดับไฟที่เป็นอันตรายที่คุกคามชีวิต, ทรัพย์สิน และสิ่งแวดล้อมตลอดจนการช่วยชีวิตผู้คน และในบางเคสหรือเขตอำนาจศาล รวมถึงสัตว์จากสถานการณ์อันตราย ซึ่งนักผจญเพลิงชายบางครั้งเรียกว่าพนักงานดับเพลิง (และนักผจญเพลิงหญิงเรียกว่าพนักงานดับเพลิงหญิง)
บริการดับเพลิง หรือที่รู้จักในบางประเทศว่ากองดับเพลิงหรือหน่วยดับเพลิง เป็นหนึ่งในสามหน่วยบริการยามฉุกเฉินหลัก ตั้งแต่พื้นที่เมืองไปจนถึงเรือกำปั่น นักผจญเพลิงจึงอยู่ไปทั่วทุก ๆ แห่งทั่วโลก
โดยมีทักษะที่จำเป็นสำหรับการปฏิบัติงานอย่างปลอดภัยซึ่งได้รับการฝึกอย่างสม่ำเสมอในระหว่างการประเมินการฝึกตลอดอาชีพนักผจญเพลิง ซึ่งโดยปกติ ทักษะการดับเพลิงเบื้องต้นจะได้รับการสอนผ่านสถาบันหรือหลักสูตรฝึกอบรมด้านอัคคีภัยที่ได้รับการรับรองในระดับท้องถิ่น, ระดับภูมิภาค หรือระดับรัฐ โดยขึ้นอยู่กับข้อกำหนดของแผนก, ทักษะและใบรับรองเพิ่มเติม เช่น การช่วยเหลือทางเทคนิคและเวชศาสตร์ก่อนเข้าโรงพยาบาลอาจได้รับในเวลานี้
ทั้งนี้ นักผจญเพลิงทำงานอย่างใกล้ชิดกับหน่วยงานรับมือเหตุฉุกเฉินอื่น ๆ เช่น ตำรวจ และบริการการแพทย์ฉุกเฉิน ซึ่งบทบาทของนักผจญเพลิงอาจทับซ้อนกับทั้งสองอย่าง โดยผู้สอบสวนอัคคีภัยหรือผู้บัญชาการดับเพลิงตรวจสอบสาเหตุของเพลิงไหม้ หากเพลิงไหม้เกิดจากการลอบวางเพลิงหรือความประมาทเลินเล่อ งานของพวกเขาจะทับซ้อนกับการบังคับใช้กฎหมาย นักผจญเพลิงมักให้บริการการแพทย์ฉุกเฉินในระดับหนึ่ง ซึ่งรวมถึงการรับรองและทำงานเป็นเจ้าหน้าที่กู้ชีพฉุกเฉินประจำจากหมู่รถดับเพลิง, รถบรรทุกน้ำดับเพลิง และหน่วยกู้ภัยในบางระบบเพื่อเริ่มต้นการช่วยชีวิตขั้นสูงจนกว่ารถพยาบาลจะมาถึง
สภาผู้แทนราษฎรออสเตรเลีย
สภาผู้แทนราษฎรออสเตรเลีย (Australian House of Representatives) เป็นสภาล่างในระบบสองสภาของรัฐสภาออสเตรเลีย ส่วนอีกสภาสูง คือ วุฒิสภา โดยองค์ประกอบและอำนาจทั้งหลายนั้นบัญญัติไว้ในหมวดที่หนึ่งในรัฐธรรมนูญออสเตรเลีย
สภาผู้แทนราษฎรประกอบด้วยสมาชิกจำนวน 151 คน โดยมาจากการเลือกตั้งในแบบแบ่งเขตเลือกตั้งเขตละหนึ่งคน จำนวนผู้แทนทั้งหมดไม่ได้กำหนดตายตัวโดยขึ้นอยู่กับการแบ่งเขตเลือกตั้งตามขนาดประชากร โดยครั้งแรกที่มีการปรับให้จำนวนผู้แทนไม่ตายตัวนั้นเกิดขึ้นในการเลือกตั้งทั่วไปค.ศ. 1984 ซึ่งทำให้มีผู้แทนจาก 125 คน เป็น 148 คน โดยล่าสุดในการเลือกตั้งเมื่อปีค.ศ. 2019 มีผู้แทนทั้งหมด 151 คน
ในเขตเลือกตั้งแต่ละเขตจะเลือกผู้แทนจำนวนหนึ่งคนจากระบบการลงคะแนนแบบหลายรอบในทันที โดยได้เปลี่ยนระบบการเลือกตั้งจากระบบแบ่งเขตคะแนนสูงสุดมาเป็นระบบนี้ภายหลังจากเหตุการณ์เลือกตั้งซ่อมเขตสวอนเมื่อปีค.ศ. 1918 ซึ่งพรรคแรงงานได้ชัยชนะอย่างผิดความคาดหมายโดยมีสาเหตุหลักจากคะแนนเสียงแตกจากพรรคฝ่ายตรงข้าม โดยพรรคชาตินิยมซึ่งเป็นรัฐบาลขณะนั้นจึงได้ผ่านกฎหมายแก้ระบบการเลือกตั้งโดยมีผลในการเลือกตั้งทั่วไปปีค.ศ. 1919
ทีแอลซี: เทเบิล แลดเดอร์ แอนด์ แชร์ (2011)
ทีแอลซี: เทเบิล แลดเดอร์ แอนด์ แชร์ (2011) เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจะจัดเป็นปีที่ 3 แล้ว ในชื่อทีแอลซี: เทเบิล แลดเดอร์ แอนด์ แชร์ สถานที่จัดคือ 1st Mariner Arena ในเมือง บอลทิมอร์, รัฐแมริแลนด์ เมื่อวันที่ 18 ธันวาคม พ.ศ. 2554 ซึ่งจัดหลังจากศึก เซอร์ไวเวอร์ซีรีส์ (2011)
เบื้องหลัง
ในศึก รอว์ (5 ธันวาคม ค.ศ.2011) จอห์น โลรีนายติส ผู้จัดการทั่วไปชั่วคราวของรอว์ ได้สั่งให้ จอห์น ซีนา เจอกับ แซค ไรเดอร์ ในการหาผู้ท้าชิงแชมป์ยูเอส ปรากฏว่า จอห์น ซีนา ชนะไป หลังจากนั้น แซค ไรเดอร์ ไม่พอใจ จึงทำให้ จอห์น ซีนา ไปคุยกับ จอห์น โลรีนายติส ให้จัดแมทช์ใหม่โดย แซค ไรเดอร์ เจอกับ แชมป์โลกเฮฟวี่เวท มาร์ก เฮนรี ในแมทช์ไม่มีกฎกติกา ถ้า แซค ไรเดอร์ ชนะจะได้เป็นในการหาผู้ท่าชิงแชมป์ยูเอส ปรากฏว่า แซค ไรเดอร์ ชนะแมทช์การปล้ำนี้ จากช่วยเหลือของ จอห์น ซีนา โดยใส่ท่า แอตติจูด แอตจัสเมนท์ กับ มาร์ก เฮนรี หลังจากนั้น แซค ไรเดอร์ ได้ออกมาลอบทำร้าย ดอล์ฟ ซิกก์เลอร์ เพื่อท้าเจอกันในการชิงแชมป์ยูเอส
ในศึกรอว์ (5 ธันวาคม ค.ศ.2011) จอห์น โลรีนายติส ผู้จัดการทั่วไปชั่วคราวของรอว์ ได้ให้ทั้ง 3 คน เซ็นสัญญาปล้ำในแมทช์การปล้ำ โต็ะ บันได และ เก้าอี้ ซึ่งก่อนเริ่มรายการ มี เดอะ มิซ อัลเบร์โต เดล รีโอ จอห์น ซีนา และ ดอลฟ์ ซิกก์เลอร์ ออกมาเถียงกัน ทำให้ จอห์น โลรีนายติส ต้องออกมาแล้วบอกว่าถ้าหาก ทั้งสี่คนเอาชนะ นักมวยปล้ำจากสแมคดาวน์ได้ ก็จะได้รับสิทธิ์ไปชิงแชมป์ WWE ใน TLC 2011 โดย เดอะ มิซ สามารถเอาชนะเคาท์เอาท์ แรนดี ออร์ตัน โดย เวด บาร์เร็ตต์ มาก่อกวน อัลเบอรฺ์โต เดล ริโอ ก็สามารถชนะ แดเนียล ไบรอัน ด้วยซับมิชชั่น ดอลฟ์ ซิกก์เลอร์ เจอ เชมัส แต่ก็แพ้ไม่ได้สิทธิ์ชิงแชมป์ WWE
เค็นจิโร สึดะ
เค็นจิโร สึดะ ( 津田 健次郎<rt>つだ けんじろう</rt>, 11 มิถุนายน 1971 -) เป็นนักพากย์ นักแสดง และ ผู้บรรยายชายชาวญี่ปุ่น เกิดที่จังหวัดโอซากะ อยู่สังกัด ANDSTIR แต่งงานแล้ว
อัลแบร์ท เบ็สเลอร์
อัลแบร์ท เบ็สเลอร์ (Albert Bessler; 15 กุมภาพันธ์ ค.ศ. 1905 – 4 ธันวาคม ค.ศ. 1975) เป็นนักแสดงชายชาวเยอรมัน เขาแสดงภาพยนตร์กว่า 40 เรื่อง ตั้งแต่ปี ค.ศ. 1942 ถึง ค.ศ. 1975 อัลแบร์ทเกิดที่เมืองฮัมบวร์ค ประเทศเยอรมนี และเสียชีวิตที่เบอร์ลิน ประเทศเยอรมนี
ไรเนอร์ บรันท์
ไรเนอร์ บรันท์ (Rainer Brandt; เกิด 19 มกราคม ค.ศ. 1936 ที่เบอร์ลิน) เป็นนักแสดงชายชาวเยอรมัน โดยแสดงภาพยนตร์กว่า 40 เรื่อง ตั้งแต่ปี ค.ศ. 1959 ถึง ค.ศ. 1986
ภาพยนตร์เด่น
นักแสดง พากย์เสียง
พระเจ้าตราพระยาแห่งตองอู
พระเจ้าตราพระยาแห่งตองอู (တောင်ငူ တရဖျား, ) อุปราชแห่งเมือง ตองอู ระหว่าง ค.ศ. 1440 - 1446 พระเจ้าตราพระยา เป็นพระอนุชาของพระนาง ซอมินลา พระอัครมเหสีใน พระเจ้าฝรั่งมังศรี กษัตริย์องค์ที่ 5 แห่ง อาณาจักรอังวะ และเป็นบรรพบุรุษของ พระเจ้าบุเรงนอง กษัตริย์แห่ง ราชวงศ์ตองอู
พระเจ้าตราพระยาสวรรคตเมื่อเที่ยงคืนของวันที่ 1 มกราคม ค.ศ. 1446 ระหว่างสรงน้ำ (อาบน้ำ) ตามคำทำนายที่พระโหราธิบดีประจำราชสำนักตองอูได้เคยทำนายเอาไว้เมื่อ ค.ศ. 1442 ว่าพระองค์จะสวรรคตในเวลาเที่ยงคืนวันที่ 1 ถึงวันที่ 2 มกราคม ค.ศ. 1446 แต่พระเจ้าตราพระยาไม่เชื่อและได้จับพระโหราธิบดีไปขัง เมื่อพระโอรสของพระองค์ มังฆ้องที่ 1 แห่งตองอู ได้ขึ้นสืบราชบัลลังก์ต่อมาก็ได้ปล่อยพระโหราธิบดีออกจากที่คุมขัง
ช่องแคบซุนดา
ช่องแคบซุนดา (Selat Sunda; Sunda Strait) เป็นช่องแคบระหว่างเกาะชวากับเกาะสุมาตราของอินโดนีเซีย และเป็นช่องแคบที่เชื่อมระหว่างทะเลชวากับมหาสมุทรอินเดีย ชื่อช่องแคบมาจากคำในภาษาอินโดนีเซีย "Pasundan" ที่แปลว่า "ชวาตะวันตก"
รัฐโกลิมา
รัฐโกลิมาเป็นรัฐเล็ก ๆ ที่อยู่ติดกับรัฐฮาลิสโกทางทิศเหนือและตะวันออก ติดกับรัฐมิโชอากัน ทางทิศใต้ ส่วนทางตะวันตกของรัฐโกลิมาติดกับมหาสมุทรแปซิฟิก นอกเหนือจากเมืองหลวงของรัฐแล้ว เมืองสำคัญอื่น ๆ ของรัฐอาทิเช่นเมือง มันซานิโย (Manzanillo) และเมืองเตโกมัน (Tecomán) รัฐโกลิมามีพื้นที่ 5,455 ตร.กม. มีประชากรราว 567,996 คน (ปี ค.ศ. 2005)
กีฬาทางอากาศในกีฬาแห่งชาติ ครั้งที่ 46
กีฬาทางอากาศในกีฬาแห่งชาติ ครั้งที่ 46 เริ่มขึ้นเมื่อวันที่ 19–28 พฤศจิกายน พ.ศ. 2561 ณ ฝูงบิน 416 มีรายการชิงเหรียญทั้งหมด 25 รายการ ประกอบไปด้วยเหรียญทอง 36 เหรียญ, เหรียญเงิน 46 เหรียญ และเหรียญทองแดง 46 เหรียญ รวมเหรียญทั้งหมด 180 เหรียญ พร้อมกับเกียรติบัตรจำนวน 180 ใบ มีนักกีฬาและเจ้าหน้าที่รวม 136 คน
พระเจ้ากะเล่เจ้ตองโญ
พระเจ้ากะเล่เจ้ตองโญ (ကလေး ကျေးတောင်ညို, ; ค.ศ. 1385–1426) เป็นกษัตริย์พระองค์ที่ 7 แห่งอาณาจักรอังวะ ครองสิริราชสมบัติเพียง 6 เดือนจากเดือนพฤศจิกายน ค.ศ. 1425 ถึงเดือนพฤษภาคม ค.ศ. 1426 พระองค์ก้าวขึ้นสู่พระราชอำนาจด้วยการโค่นราชบัลลังก์ของพระเจ้ามี่นละแง (กษัตริย์พระองค์ที่ 6 ผู้เป็นพระราชนัดดา) ด้วยความช่วยเหลือจากพระนางชีนโบ่แมชู้รัก แต่พระองค์เองก็ถูกโค่นราชบัลลังก์ในอีก 6 เดือนต่อมาโดยพระเจ้าโม่ญี่นตะโด้
ทีแอลซี
ทีแอลซี (TLC) เป็นกลุ่มดนตรีสัญชาติอเมริกันในแนวเพลงฮิปฮอปและอาร์แอนด์บี ประกอบด้วยสมาชิก ทิออน "ที-บอซ" วัตคินส์, ลิซา "เลฟต์ อาย" โลปส์ และโรซอนดา "ชิลลี" โทมัส พวกเธอมีเพลงซิงเกิลอันดับ 1 อย่าง "Creep", "Waterfalls", "No Scrubs", และ "Unpretty" จากข้อมูลของ RIAA และบิลบอร์ด ทีแอลซีถือเป็นศิลปินหญิงแนวอาร์แอนด์บีที่ประสบความสำเร็จกับยอดขายยืนยันที่ 22 ล้านชุดเฉพาะในสหรัฐอเมริกา ในปี 2008 ยังได้มีชื่ออยู่ใน 100 ศิลปินตลอดกาลที่จัดโดยนิตยสารบิลบอร์ด ที่อันดับที่ 56 อัลบั้มชุดที่ 2 CrazySexyCool (1994) ถือเป็นอัลบั้มแรกของศิลปินกลุ่มหญิงที่ได้รับรางวัลระดับเพชรจากการยืนยันของ RIAA ด้วยยอดขายมากกว่า 11 ล้านชุดในสหรัฐอเมริกา
ต้นปี 2002 ก่อนที่จะออกอัลบั้มชุดที่ 4 ชื่อชุด 3D โลปส์เสียชีวิตจากประสบอุบัติเหตุทางรถยนต์ในฮอนดูรัส วัตคินส์และโทมัสจึงประชาสัมพันธ์อัลบั้ม 3D ในฐานะศิลปินคู่ และในปี 2005 พวกเธอยังเป็นพิธีกรรายการเรียลลิตี้ที่ชื่อ R U the Girl ทั้งคู่ได้แยกออกไปทำงานผลงานเดี่ยวและยังมีโอกาสกลับมาร่วมงานด้วยกันบางครั้ง
รถไฟฟ้าตูนิส
รถไฟฟ้าตูนิส (หรือ รถไฟใต้ดินตูนิส, อาหรับ: المترو الخفيف لمدينة تونس, al-metrū al-khafīf li-madīnat tūnis) เป็นเส้นทางรถไฟรางเบาในกรุงตูนิส ประเทศตูนิเซีย เป็นโครงข่ายรถไฟฟ้าที่ใหญ่ที่สุดในประเทศ ปัจจุบันมีจำนวน 6 เส้นทาง
โครงข่าย
ระยะทาง 32 กิโลเมตร 47 สถานี ปัจจุบันมี 6 เส้นทาง:
เดอะบอดี้การ์ด แตะไม่ได้ ตายไม่เป็น
เดอะบอดี้การ์ด แตะไม่ได้ ตายไม่เป็น (The Bodyguard, My Beloved Bodyguard; จีนตัวเต็ม: 特工爺爺; จีนตัวย่อ: 特工爷爷; พินอิน: Tè Gōng Yé Yé) ภาพยนตร์แอ๊กชั่นดราม่าสัญชาติฮ่องกง ออกฉายในปี ค.ศ. 2016
เนื้อเรื่อง
ติง ฮู อดีตสมาชิกของกองกำลังพิทักษ์แดง ในช่วงปฏิวัติวัฒนธรรมของจีน ผู้เชี่ยวชาญศิลปะการต่อสู้ด้วยมือเปล่าในแบบกังฟู ได้เกษียณตัวเองมาใช้ชีวิตอยู่อย่างโดดเดี่ยวตามลำพังในเมืองเล็ก ๆ แห่งหนึ่งทางตอนเหนือของจีนติดกับรัสเซีย ติง ฮู ในวัย 65 ปี เป็นโรคความจำเสื่อม มักจำเหตุการณ์ที่เกิดขึ้นต่อหน้าไม่ได้ แม้มันจะเกิดขึ้นได้ไม่นาน ติง ฮู แม้จะอาศัยอยู่เพียงคนเดียว แต่ก็ได้รับการดูแลจากคุณพัก หรือ พัก ซุนนัม หญิงม่ายชาวเกาหลีที่แอบชอบเขาอยู่ ในละแวกเองนั้น มี ชุนฮัว (แปลว่า ดอกเชอรี่ หรือซะกุระ) เด็กผู้หญิงวัย 12 ขวบ ที่มักไปมาหาสู่กับเขาเสมอ ๆ เธอมักเรียกเขาว่า ตาเฒ่าติง นั่นทำให้ติง ฮู รู้สึกมีชีวิตชีวาขึ้นมาบ้าง หลี่ เจิ้งเจี่ย พ่อของชุนฮัวเป็นนักเลงการพนัน โดยติดหนี้กับแก๊งค์มาเฟียท้องถิ่น ชุย ตงเสี้ยน หัวหน้าแก๊งค์ต้องการให้หลี่ เจิ้งเจี่ยข้ามไปยังวลาดีวอสตอคเพื่อไปขโมยของล้ำค่าของมาเฟียรัสเซียให้ จึงถูกตามล่า นั่นทำให้ ชุนฮัว ได้รับอันตราย รวมถึง หลี่ เจิ้งเจี่ย ติง ฮู จึงต้องรื้อฟื้นฝีมือเก่าที่ลืมเลือนไปแล้วเพื่อช่วยชีวิตเธอให้ได้
การสร้าง
The Bodyguard หรือ My Beloved Bodygurd เป็นผลงานการกำกับและแสดงนำครั้งแรกในรอบ 19 ปี ของ หง จินเป่า ดารานักแสดงแอ๊คชั่นชื่อดังชาวฮ่องกง โดยในเรื่องนี้ยังทำหน้าที่กำกับคิวแอ๊คชั่นอีกด้วย และยังได้ หลิว เต๋อหัว ร่วมแสดงและอำนวยการสร้าง นอกจากนี้แล้วภาพยนตร์เรื่องนี้ยังได้รวบรวมดาราระดับซูเปอร์สตาร์ของฮ่องกงและจีนแผ่นดินใหญ่ทั้งในยุคทศวรรษที่ 80, 90 และยุคปัจจุบันไว้มากมาย ในฐานะนักแสดงรับเชิญอีกด้วย
เดิมที เฉิน หลง ได้ถูกวางตัวให้รับบทในเรื่องนี้ แต่ทว่ามีเรื่องของเจย์ซี ชาน บุตรชายของเขาพัวพันกับคดียาเสพติด จึงถอนตัวออกไป ภาพยนตร์เริ่มถ่ายทำในเดือนสิงหาคม ปี ค.ศ. 2014 และได้ถ่ายทำฉากแอ๊คชั่นของหลิว เต๋อหัว ในวันที่ 22 กันยายน ปีเดียวกันที่วลาดีวอสตอค สถานที่เกิดเหตุการณ์ที่กล่าวอ้างถึงในเรื่องด้วย โดยสถานที่ถ่ายทำหลัก คือ สุยเฟิงเหอ มณฑลเฮย์หลงเจียง ซึ่งติดกับชายแดนรัสเซีย
เทศบาลตำบลถ้ำใหญ่
เทศบาลตำบลถ้ำใหญ่ ตั้งอยูใน อำเภอทุ่งสง จังหวัดนครศรีธรรมราช เทศบาลตำบลถ้ำใหญ่ มีเนื้อที่ประมาณ 77.96 ตารางกิโลเมตร
ประวัติ
เดิมทีตำบลถ้ำใหญ่แบ่งเป็นสองส่วน คือส่วนทางทิศเหนือของทางรถไฟเป็นเขตปกครองของตำบลปากแพรก ทางทิศใต้ของทางรถไฟเป็นเขตการปกครองของตำบลหนองเสม็ด เมื่อปี พ.ศ. 2484 ได้แบ่งแยกส่วนการปกครองออกอีกหนึ่งตำบล เรียกว่า “ตำบลถ้ำใหญ่” ซึ่งเรียกตามช่องของถ้ำหนึ่งที่มีความสวยงามและกว้างใหญ่มาก เมื่อครั้งสงครามโลกครั้งที่ 2 อำเภอทุ่งสงเป็นเป้าหมายของการโจมตีทางอากาศด้วย ผู้คนในละแวกนั้นได้เข้าไปซ่อนตัวภายในถ้ำ ต่อมาจึงเรียกตำบลนี้ว่า “ตำบลถ้ำใหญ่” ตำบลถ้ำใหญ่ อำเภอทุ่งสง จังหวัดนครศรีธรรมราช แบ่งเขตการปกครองออกเป็น 7 หมู่บ้าน ในสมัยแรก ต่อมาเห็นว่าบางหมู่บ้านมีครัวเรือนที่ต้องรับผิดชอบมากและเข้าเกณฑ์ที่จะแบ่งหมู่บ้าน จึงมีการแบ่งหมู่บ้าน หมู่ที่ 1 ออกเป็นหมู่ที่ 8, หมู่ที่ 3 ออกเป็นหมู่ที่ 9 , หมู่ที่ 5 ออกเป็นหมู่ที่ 10 สรุปได้ว่า ปัจจุบันตำบลถ้ำใหญ่ มีการปกครองทั้งหมด 10 หมู่บ้าน กระทรวงมหาดไทย ได้ประกาศยกฐานะสภาตำบลถ้ำใหญ่ เป็นองค์การบริหารส่วนตำบลถ้ำใหญ่ โดยประกาศในราชกิจจานุเบกษา เมื่อวันที่ 2 ธันวาคา 2537 มีผลบังคับใช้เมื่อวันที่ 2 มีนาคม พ.ศ. 2528 และ อบต.ถ้ำใหญ่ ยกฐานะ เป็นเทศบาลตำบลถ้ำใหญ่ วันที่ 7 ตุลาคม 2554
ภูมิศาสตร์
เทศบาลตำบลถ้ำใหญ่ ตั้งอยู่ทางทิศตะวันตกของตัวเมืองนครศรีธรรมราช
ภูมิประเทศ
มีลักษณะภูมิประเทศเป็นที่ราบสลับภูเขา มีป่าไม้ค่อนข้างอุดมสมบูรณ์ ซึ่งเป็นแหล่งต้นน้ำลำธารหลายสาย ภูมิอากาศมี 2 ฤดู คือ ฤดูร้อน เริ่มตั้งแต่เดือนกุมภาพันธ์ ถึง เดือนพฤษภาคม และ ฤดูฝนเริ่มตั้งแต่เดือนมิถุนายน ถึงเดือนมกราคม สภาพดินส่วนใหญ่เหมาะแก่การเพาะปลูก ทำสวน โดยเฉพาะสวนผลไม้ และสวนยางพารา
การแบ่งเขตปกครอง
เทศบาลตำบลถ้ำใหญ่แบ่งเขตปกครองจำนวนหมู่บ้าน ทั้งหมด 10 หมู่บ้าน คือ
วัด
จำนวนวัดในเขตเทศบาลตำบลถ้ำใหญ่มีทั้งหมด 5 วัด คือ
อัลเฟรท เบราน์
อัลเฟรท เบราน์ (Alfred Braun; 13 พฤษภาคม ค.ศ. 1888 – 3 มกราคม ค.ศ. 1978) เป็นนักเขียนบท นักแสดง และผู้กำกับภาพยนตร์ชาวเยอรมัน
กลุ่มอาการเจ็บปวดเฉพาะที่แบบซับซ้อน
กลุ่มอาการเจ็บปวดเฉพาะที่แบบซับซ้อน (complex regional pain symdrome, CRPS) เป็นโรคเรื้อรังชนิดหนึ่งมีลักษณะเฉพาะคือมีอาการเจ็บปวดรุนแรง บวม และมีความเปลี่ยนแปลงเกิดขึ้นที่ผิวหนัง ยังไม่มีวิธีรักษาให้หายขาด สมาคมวิจัยเรื่องความเจ็บปวดนานาชาติ (The International Association for the Study of Pain) ได้จำแนกประเภทของ CRPS ออกเป็น 2 ชนิด ตามการมีรอยโรคที่เส้นประสาทภายหลังการบาดเจ็บ
อีนา ฮัลไล
อีนา ฮัลไล (9 มกราคม ค.ศ. 1927 – 7 มิถุนายน ค.ศ. 1992) เป็นนักแสดงหญิงชาวเยอรมัน
ทากูมะ เทราชิมะ
ทากูมะ เทราชิมะ (20 ธันวาคม ค.ศ. 1983 - ) เป็นนักพากย์ชายชาวญี่ปุ่น
เกิดที่ เมืองฮากูอิ จังหวัดอิชิกาวะ อยู่สังกัดแอ็กเซลวัน ภรรยาของเขาคือซาโตมิ ซาโตก็เป็นนักพากย์เช่นกัน
ประวัติ
เมื่อวันที่ 6 มิถุนายน 2012 เขาได้เปิดตัวในฐานะนักร้องเดี่ยวด้วยอัลบั้ม "NEW GAME" ที่โปรดิวซ์เอง  เมื่อวันที่ 2 มีนาคม 2012 ที่งานเซยูอะวอดส์ ครั้งที่ 6 ได้รับรางวัลนักร้องยอดเยี่ยมในฐานะวง "ST☆RISH" ในเจ้าชายแห่งเสียงเพลง
เมื่อวันที่ 6 กรกฎาคม 2017 ได้ประกาศแต่งงานกับซาโตมิ ซาโต
บีเอซี 1-11
บีเอซี 1-11 (BAC One-Eleven) เป็นเครื่องบินเจ๊ตโดยสารพิสัยบินใกล้ ได้รับการพัฒนาโดยบริษัท บริติช แอร์คราฟท์ บินเป็นครั้งแรกในวันที่ 20 สิงหาคม ปี ค.ศ.  1963 และสร้างขึ้นมากว่า 244 เครื่อง
เจนส์ ฮาร์เซอร์
เจนส์ ฮาร์เซอร์ (เกิด 14 มีนาคม ค.ศ. 1972) เป็นนักแสดงชายชาวเยอรมัน ซึ่งเจนส์เล่นภาพยนตร์กว่า 15 เรื่อง ตั้งแต่ปี ค.ศ. 1995
การวิ่ง
การวิ่ง คือการเคลื่อนที่บนพื้นดินของมนุษย์หรือสัตว์ที่ใช้เท้าเคลื่อนที่อย่างฉับไว ยังมีความหมายถึงกีฬาของมนุษย์ ที่เป็นการเคลื่อนที่มีความเร็วในจุดที่ทั้ง 2 เท้าอยู่เหนือพื้นในขณะเดียวกัน ซึ่งแตกต่างจากการเดินตรงที่เท้าหนึ่งจะต้องสัมผัสพื้น การวิ่งยังมีความเร็วที่แตกต่างกัน จากการจ็อกกิง ไปจนถึงการวิ่งระยะสั้น
การวิ่งของมนุษย์พัฒนามาราว 4.5 ล้านปีก่อน เพื่อให้มนุษย์สามารถที่จะล่าสัตว์ได้ การแข่งขันวิ่งมีขึ้นมาในงานด้านศาสนาในหลายพื้นที่ การแข่งขันวิ่งที่มีการบันทึกมาคือ Tailteann Games ที่ไอร์แลนด์ 1829 ก่อนคริสตกาล ขณะที่การแข่งขันโอลิมปิกโบราณครั้งแรกเกิดขึ้น 776 ปีก่อนคริสตกาล
จอร์จี บาลากซิน
จอร์จี บาลากซิน (Georgiy Balakshin) ชื่อจริง จอร์จี รุสลาโนวิช บาลากซิน (Georgiy Ruslanovich Balakshin; Георгий Русланович Балакшин ) เกิดเมื่อ 6 มีนาคม พ.ศ. 2523 ที่สาธารณรัฐซาคา ประเทศรัสเซีย ติดทีมชาติรัสเซียเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2547 ที่ เอเธนส์ ประเทศกรีซ ในรุ่นฟลายเวท รอบแรก ชนะ เมบาเรก โซลตานี จากแอลจีเรีย เมื่อ 17 สิงหาคม รอบสอง ชนะ มีร์ซาน ราคิมซานอฟ จาก คาซักสถาน เมื่อ 21 สิงหาคม รอบก่อนรองชนะเลิศ แพ้ ยูริออคิส แกมบัว จาก คิวบา เมื่อ 25 สิงหาคม ไม่ได้เหรียญรางวัล ครั้งที่ 2 โอลิมปิก พ.ศ. 2551 ที่ ปักกิ่ง ประเทศจีน ในรุ่นฟลายเวท รอบแรก ได้บาย รอบสอง ชนะ มีรัต ซาร์เซมบาเยฟ จาก คาซักสถาน เมื่อ 16 สิงหาคม รอบก่อนรองชนะเลิศ ชนะ จิเตนดาร์ กุมาร จากอินเดีย เมื่อ 20 สิงหาคม รอบรองชนะเลิศ แพ้ แอนดรี ลัฟฟีตา จาก คิวบา เมื่อ 22 สิงหาคม ได้เหรียญทองแดง นอกจากนั้น ยังได้เหรียญทองมวยสากลสมัครเล่นชิงแชมป์ยุโรปสามสมัยด้วย
ซาโตชิ ฮิโนะ
ซาโตชิ ฮิโนะ (, 4 สิงหาคม 1978 - ) เป็น นักพากย์ชายชาวญี่ปุ่น เกิดที่ ซานฟรานซิสโก สหรัฐอเมริกา  สังกัดแอ็กเซลวัน
รัชนี ศิระเลิศ
รัชนี ศิระเลิศ (เกิด 7 ธันวาคม พ.ศ. 2505) ชื่อเล่น แพร์ เป็นนางแบบและนักแสดงหญิงชาวไทย
ซากีรีน ตีกาสม
ซากีรีน ตีกาสม (ชื่อเล่น: ซากี้; 27 กุมภาพันธ์ พ.ศ. 2533 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลังฝั่งขวา   ให้แก่ยาลอ ซิตี้ ในไทยลีก 3
กระแสตอบรับ
อัฟชิน ก็อตบี เมื่อครั้งทำหน้าที่เป็นผู้ฝึกสอนสโมสรฟุตบอลบุรีรัมย์ ยูไนเต็ด ได้ให้การยกย่องซากีรีน ว่าเป็นนักฟุตบอลที่มีผลงานโดดเด่น
กิจกรรมเพื่อสังคม
ด้านกิจกรรมเพื่อสังคม ในเดือนธันวาคม พ.ศ. 2558 ซากีรีนได้จัดประมูลชุดกีฬาฟุตบอลผ่านทางเฟซบุ๊ก เพื่อจัดหาอุปกรณ์กีฬาพร้อมทุนการศึกษามอบให้แก่เด็ก ๆ ที่โรงเรียนบ้านสาคร จังหวัดสตูล
เจ้าชายตีโบ เคานต์แห่งลามาร์เค
เจ้าชายตีโบ เคานต์แห่งลามาร์เค (Prince Thibaut, Count of La Marche) ประสูติเมื่อวันที่ 20 มกราคม 2491 ณ ซิงตรา ประเทศโปรตุเกส เป็นพระโอรสพระองค์สุดท้องใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา เป็นพระอนุชาใน เจ้าชายอ็องรี เคานต์แห่งปารีส และพระปิตุลา(อาชาย) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง พระองค์ทรงมีพระราชบิดาและพระราชมารดาทูลหัวคือ พระเจ้าอุมแบร์โตที่ 2 และ อะเมลีแห่งออร์เลอ็อง สมเด็จพระราชินีแห่งอิตาลี พระองค์มีพระอิสริยยศเป็น เคานต์แห่งลามาร์เค ซึ่งเป็นชื่อดินแดนส่วนหนึ่งของ French Crown ตั้งแต่ปี 2193
เสกสมรส
พระองค์ทรงเสกสมรสกับ มารีออน เมอร์เซเดส กอร์ดอน-ออร์ เมื่อวันที่ 23 กันยายน 2515 มีพระโอรส 2 พระองค์คือ
นักธรรมชั้นโท
นักธรรมชั้นโท (ชื่อย่อ น.ธ.โท) เป็นระดับการศึกษา พุทธศาสนาในประเทศไทยแผนกธรรม โดยเป็นชั้นกลางของการศึกษาระดับพื้นฐานของพระสงฆ์ สามเณรในประเทศไทย โดยเป็นการศึกษาสำหรับฝ่าย พระภิกษุสามเณรโดยเฉพาะ
หลักสูตรนักธรรมชั้นโท
ตริภังค์
ตริภังค์ (อักษรโรมัน: Tribhaṅga; ตฺริภงฺค) เป็นท่ายืนที่ใช้ในศิลปะอินเดีย และ นาฏลีลาอินเดียคลาสสิก เช่น โอฑิศศี ตริภังค์มีลักษณะคือลำตัวเอียงโค้งสามส่วน คือ เข่าเอียงไปทางหนึ่ง, สะโพกเอียงไปทางหนึ่ง และที่คอกับไหล่จึงเอียงกลับไปทางเดียวกับเข่า
มีปรากฏหลักฐานของท่ายืนแบบตริภังค์ในศิลปะอินเดียเก่าแก่ถึง 2,000 ปี และสามารถพบได้ในศิลปะ ทั้งประติมากรรมและจิตรกรรมของอินเดีย มีตัวอย่างให้พบอยู่นับไม่ถ้วน ตริภังค์แพร่กระจายไปสู่เอเชียตะวันออกและเอเชียตะวันออกเฉียงใต้ผ่านศาสนาอินเดีย ตริภังค์มีลักษณะเทียบเท่ากับคอนทรัปโปสโต และ "เส้นเว้าเอส" ในศิลปะตะวันตก ซึ่งทำให้ศิลปะบุคคลมีลักษณะเคลื่อนไหว มีความลื่นไหลที่มีจังหวะ และมีพลังงานของความเยาว์วัย ("rhythmic fluidity and ... youthful energy")
คำนี้มาจากภาษาสันสกฤต โดย ภงฺค แปลว่าท่าทางหรือปาง ส่วน ตฺริ แปลว่าสาม ชื่ออื่น ๆ ของท่าทางเดียวกันนี้ในเอกสารเกี่ยวกับนาฏศิลป์โบราณใช้คำว่า สมภังค์ สำหรับ "ท่าที่สมดุล" ทั้งยืน นั่ง หรือนอน นอกจากนี้ยังมี อภังค์ สำหรับการโค้งขาข้างหนึ่งเล็กน้อย ทำให้เกิดทรวดทรงที่มีส่วนโค้งเล็กกว่า และยังมีท่าที่ซับซ้อนอย่าง อติภังค์ ที่ซึ่งพบตัวอย่างได้ในท่าร่ายรำขององค์ศิวนาฏราช
ประวัติศาสตร์
ที่มาของท่าตริภังค์มักกล่าวกันว่ามาจากประติมากรรม เด็กหญิงร่ายรำ จากโมเฮนโจดาโร อายุราว 2300-1750 ปีก่อน ค.ศ. กระนั้นก็ไม่ได้เป็นรูปแสดงอย่างตริภังค์ที่พบในปัจจุบัน หรือตริภังค์อาจจะมีที่มาจากนาฏกรรมก่อนที่จะเป็นทัศนศิลป์ ทั้งนี้ หลักฐานที่ปรากฏในศิลปะยุคแรกนั้นชัดเจนกว่า รูปตริภังค์ในยุคแรก ๆ แทบจะปรากฏในรูปสตรีทั้งสิ้น ต่อมาจึงค่อย ๆ แพร่หลายมาพบในรูปบุรุษเช่นกัน ตัวอย่างชิ้นสำคัญของตริภังค์ เช่น ยักษีที่ภรรหูต (ราว 100 ปี ก่อน ค.ศ.), รูปคลาสสิกที่สาญจี (ราว ค.ศ. 10) และ ยักษีแห่งภูเตศวร (ศตวรรษที่ 2)
ปรากฏท่าตริภังค์ในประติมากรรมคุปตะ และบนเหรียญจำนวนมากจากจักรวรรดิคุปตะ (ราว ค.ศ. 319 - 543) ปรากฏท่าตริภังค์ทั้งในรูปของกษัตริย์และเทพเจ้าบนเหรียญทั้งสองหน้า ในยุคนี้ ตริภังค์เริ่มปรากฏในทั้งศิลปะฮินดูและพุทธ ไปจนถึงศิลปะไชนะ ภาพจิตรกรรมโบราณของอินเดียที่มีชื่อเสียงที่สุด ภาพพระโพธิสัตว์ปัทมปานีที่ถ้ำหมายเลข 1 ในหมู่ถ้ำอชันตา (ค.ศ. 478) ก็ประทับยืนตริภังค์ ท่าตริภังค์นี้ยังคงนิยมใช้ในรูปพระโพธิสัตว์เรื่อยมา
เข้าใจว่าในศตวรรษที่ 9 ท่าตริภังค์เริ่มแพร่กระจายไปในทุกรูปบุคคล และยิ่งเห็นได้เด่นชัดขึ้นเรื่อย ๆ กระทั่งศตวรรษที่ 13 จึงเริ่มเห็นส่วนโค้งแบบตริภังค์ลดลง ในพุทธศิลป์นิยมแสดงพระพุทธเจ้าประทับตริภังค์เล็กน้อย ส่วนตีรถังกรของศิลปะไชนะแทบไม่ปรากฏในท่าตริภังค์เลย พระวิษณุ และ พระพรหม ก็ปรากฏท่าตริภังค์เล็กน้อยเป็นครั้งคราเท่านั้น ดังเช่นที่มนเทียรแห่งขชุราโหซึ่งพบพระวิษณุและพระพรหมในท่าตริภังค์อยู่ทั่วไป ส่วน พระกฤษณะ ในปางทรงขลุ่ยจะประทับตริภังค์ โดยมีขาส่วนล่างไขว้ไปอีกข้างและใช้เพียงนิ้วโป้งเท้าแตะพื้น ในศิลปะฮินดูและพุทธศิลป์ของเอเชียตะวันออกและตะวันออกเฉียงใต้ ท่าที่เป็นตริภังค์มักจะบ่งบอกว่าเป็นของยุคแรกเริ่มได้รับอิทธิพลอินเดีย รูปตริภังค์ค่อย ๆ กลายมาเป็นตัวตรงเมื่อเวลาผ่านไป แต่ก็มีข้อยกเว้นอยู่ในรูปที่แสดงการร่ายรำ
รถรางออราน
รถรางออราน (in ترامواي وهران) เป็นเส้นทางรถรางในนครออราน ประเทศแอลจีเรีย ระยะทาง 18.7 กิโลเมตร 32 จุดจอด เปิดให้บริการในวันที่ 1 พฤษภาคม ค.ศ. 2013 ใช้รถรุ่น Alstom Citadis 30 คัน แต่ละคันยาว 43.9 m
นัตสึมิ ฟูจิวาระ
นัตสึมิ ฟุจิวาระ (藤原 夏海, ふじわら なつみ, 2 มิถุนายน -) เป็น นักพากย์ชาวญี่ปุ่น เกิดที่จังหวัดชิซึโอกะ อยู่สังกัดอาตส์วิชัน
เกาะฟูเอร์เตเบนตูรา
ฟูเอร์เตเบนตูรา (Fuerteventura) เป็นเกาะขึ้นกับจังหวัดลัสปัลมัส ประเทศสเปน เป็นหนึ่งในเกาะของกานาเรียสในมหาสมุทรแอตแลนติก นอกชายฝั่งทวีปแอฟริกา ที่ละติจูด 28°20' เหนือ ลองจิจูด 14°00' ตะวันตก มีพื้นที่ 1,660 ตารางกิโลเมตร เป็นเกาะใหญ่เป็นอันดับ 2 ในกานาเรียส รองจากเกาะเตเนริเฟ โดยยูเนสโกประกาศเป็นเขตสงวนชีวมณฑล เมื่อวันที่ 26 พฤษภาคม ค.ศ. 2009 เป็นเกาะที่เกิดจากภูเขาไฟ
วิทยาลัยเทคโนโลยีบริหารธุรกิจรักไทย ท่าบ่อ
วิทยาลัยเทคโนโลยีบริหารธุรกิจรักไทย ท่าบ่อ (Rakthai Thabo Business Administration Technological College)เป็นวิทยาลัยอาชีวศึกษาเอกชน ในสังกัด สำนักงานคณะกรรมการส่งเสริมการศึกษาเอกชนาในประเทศไทย ตั้งอยู่ที่ อำเภอท่าบ่อ จังหวัดหนองคาย ก่อตั้งขึ้นเมื่อปี พ.ศ. 2547 จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ผู้อำนวยการคนปัจจุบันคือ นายอดิสรณ์ จันทร์ศรี
สถานที่ในวิทยาลัย
วิทยาลัยเทคโนโลยีบริหารธุรกิจรักไทย ท่าบ่อ มีอาคารสถานที่ที่สำคัญ ดังนี้
อาคารเรียนที่ 1
อาคารเรียนที่ 1 มีจำนวน 2 ชั้น ประกอบด้วย
ชั้น1
ชั้น2
อาคารเรียนที่ 2
อาคารเรียนที่ 2 มีจำนวน 3 ชั้น ประกอบด้วย
ชั้น 1
ชั้น2
ชั้น3
หอพักครู
หอพักครูประกอบด้วยหอพักจำนวน 6 ห้อง
อาคารอเนกประสงค์
เป็นอาคารที่ใช้ทำกิจกรรมต่างๆ โรงอาหาร และสนามแบทมินตั้น
สนามกีฬาอเนกประสงค์
ประกอบด้วยสนามฟุตซอล สนามบาสเก็ตบอล สนามวอลเลย์บอล และสนามเซปรักตะกร้อ
ธงปาเลสไตน์ในอาณัติ
ธงปาเลสไตน์ในอาณัติ ค.ศ. 1920 จนถึง ค.ศ. 1948 ในทางพฤตินัย ธงชาติสหราชอาณาจักร หรือ ธงสหภาพ สำหรับใช้ในหน่วยราชการอย่างเป็นทางการ. แต่ทว่าธงเรือของรัฐอารักขา ได้มีการกำหนดใช้เป็นธงเรืออย่างเป็นทางการตั้งแต่ ค.ศ. 1927 โดย ธงเรือแดง สำหรับ กองเรือพาณิชยนาวี และ ใช้ในกิจกรรมบนเวทีนานาชาติ ส่วน ธงเรือน้ำเงิน สำหรับ เรือราชการที่สังกัดรัฐบาล, เรือช่วยรบ และ ใช้เป็นธงฉานหน้าหัวเรือรบของกองเรือรัฐอารักขา (มีคำว่า"Palestine" อยู่ภายในวงกลมสีขาว). ธงเรือดังกล่าวได้มีการใช้เป็นธงชาติบนแผ่นดินสำหรับบางหน่วยงาน และ ไม่รวมถึงชาวอาหรับ และ ชาวยิว ที่อาศัยในดินแดนรัฐอารักขา. (ธงเรือของสหราชอาณาจักร ในทางนิตินัย เช่นเดียวกับดินแดนอาณานิคมอื่นๆ เช่น แอฟริกา และ เอเชีย).
ถนนที่เก็บค่าผ่านทาง
ถนนที่เก็บค่าผ่านทาง (toll road) หรือ ทางเก็บค่าผ่าน (toll way) เป็นถนนที่สร้างโดยรัฐบาลหรือเอกชน (ในปัจจุบันมักเป็นถนนประเภททางด่วน) ซึ่งผู้ใช้เส้นทางจำเป็นจะต้องจ่ายค่าธรรมเนียม ค่าผ่านทางนี้ทำหน้าที่เปรียบเสมือนกับภาษีที่รัฐจัดเก็บมาจากผู้ใช้ โดยนำไปก่อสร้างหรือทำนุบำรุงถนนที่เก็บค่าผ่านทาง ซึ่งไม่จำเป็นจะต้องขึ้นภาษีหรือนำภาษีของผู้ที่ไม่ได้ใช้ถนนที่เก็บค่าผ่านทางมาดำเนินงาน
ในประวัติศาสตร์หรือแม้ในปัจจุบัน ถนนที่เก็บค่าผ่านทางบางแห่งเรียกเก็บค่าผ่านทางในรูปของภาษีเพื่อให้รัฐบาลท้องถิ่นหรือขุนนางใช้จ่าย นักลงทุนในพันธบัตรเองก็ลงทุนในรูปของค่าก่อสร้างและค่าบำรุงรักษาถนนที่เก็บค่าผ่านทาง โดยนักลงทุนคาดหวังว่าผลตอบแทนจะคืนแก่พวกเขาในรูปของรายได้จากค่าผ่านทาง หลังจากพันธบัตรถูกชำระคืนแก่นักลงทุนหมดแล้ว ทรัพย์สินที่เกี่ยวข้องกับถนนที่เก็บค่าผ่านทางทั้งหมดก็ตกกลับไปเป็นของรัฐ โดยรัฐจะตั้งหน่วยงานขึ้นมารับผิดชอบดูแลทั้งโครงสร้างถนนที่เก็บค่าผ่านทางและที่ดินที่ถูกใช้สร้างถนนที่เก็บค่าผ่านทาง เช่นเดียวกับภาษีรูปแบบอื่นของรัฐบาล การจัดเก็บค่าผ่านทางจะยังคงดำเนินต่อไปแม้ว่ารัฐจะชำระพันธบัตรทั้งหมดคืนแก่นักลงทุนไปแล้ว ถนนที่เก็บค่าผ่านทางจะถูกจำกัดทางเข้าออกอย่างเป็นระบบเพื่อป้องกันผู้ที่ไม่ได้จ่ายค่าผ่านทางลักลอบใช้เส้นทาง บางครั้งการสร้างถนนที่เก็บค่าผ่านทางก็เพื่อจะอำนวยความสะดวกให้แก่ผู้ที่ต้องการจะเดินทางจากจุดหนึ่งไปยังอีกจุดที่ไกลกว่าได้รวดเร็วยิ่งขึ้น หรือบางครั้งก็เพื่อที่จะบรรเทาปัญหาการจราจรติดขัดและเพิ่มความรวดเร็วแก่ผู้เดินทางที่สามารถจะจ่ายค่าผ่านทางได้ ถนนที่เก็บค่าผ่านทางบางแห่งอาจมีเพียงแค่ช่องจราจรเดียวหรือหลายช่องตามการออกแบบ และผู้ใช้ถนนที่เก็บค่าผ่านทางจำเป็นจะต้องเสียค่าผ่านทางไม่วิธีใดก็วิธีหนึ่ง ซึ่งระบบถนนที่เก็บค่าผ่านทางนี้ไม่เคยอนุญาตให้ผู้ใช้ทางรายใดผ่านทางโดยไม่เสียค่าธรรมเนียมอย่างเด็ดขาด โดยปกติแล้ว ค่าใช้จ่ายในการก่อสร้างถนนที่เก็บค่าผ่านทางถูกจ่ายในรูปของภาษีมูลค่าเพิ่มจากเชื้อเพลิงสำหรับยานพาหนะ ในขณะที่ผู้ใช้ทางเองก็ยังต้องเสียค่าผ่านทางเป็นการเพิ่มเติมอีกด้วย
ค่าธรรมเนียมหรือค่าผ่านทางโดยปกติจะแตกต่างกันไปตามรูปแบบของยานพาหนะ น้ำหนัก หรือจำนวนเพลา ค่าธรรมเนียมเหล่านี้จะถูกเรียกเก็บด้วยมือจากแรงงานมนุษย์ ณ ด่านเก็บค่าผ่านทาง ด่านบางแห่งไม่ได้ใช้แรงงานมนุษย์ในการจัดเก็บ โดยจะเชื่อมโยงกับจำนวนเงินหรือแต้มของผู้ผ่านทางรายนั้น ซึ่งระบบจะอนุญาตให้เข้าใช้ทางได้หากเงินหรือแต้มของผู้ผ่านทางรายนั้นเพียงพอกับค่าผ่านทาง เพื่อลดต้นทุนและเวลาที่ใช้ ณ ด่านเก็บค่าผ่านทาง ระบบถนนที่เก็บค่าผ่านทางบางแห่งจึงใช้การเก็บค่าผ่านทางอัตโนมัติหรือการเก็บค่าผ่านทางด้วยอิเล็กทรอนิกส์ ซึ่งจะติดตั้งระบบสื่อสารอิเล็กทรอนิกส์ที่พาหนะของผู้ใช้ทางและที่ด่านเก็บค่าผ่านทาง อีกทั้งบางแห่งยังใช้ระบบจ่ายค่าธรรมเนียมก่อนใช้ทางที่เรียกเก็บจากบัตรเครดิตที่ร่วมรายการ บางแห่งใช้การติดตั้งระบบกล้องวงจรปิดเพื่อถ่ายใบหน้าและทะเบียนพาหนะของผู้ใช้ทางที่ไม่จ่ายค่าธรรมเนียม แล้วจึงเรียกเก็บค่าธรรมเนียมและค่าปรับในรูปของใบชำระหนี้
หนึ่งในข้อวิจารณ์เกี่ยวกับระบบถนนที่เก็บค่าผ่านทางนี้คือการที่ผู้ใช้ทางจำเป็นจะต้องชะลอความเร็วแล้วหยุด ณ ด่านเก็บค่าผ่านทาง ซึ่งจะทำให้เกิดความล่าช้าในการเดินทาง อีกทั้งการสูญเสียรายได้ให้แก่ผู้จัดเก็บค่าผ่านทาง ในบางกรณีอาจสูงถึงเกือบหนึ่งในสามของรายได้ทั้งหมด การใช้ระบบเก็บค่าผ่านทางอัตโนมัติจึงช่วยย่นเวลาการจัดเก็บและปัญหารายได้ที่สูญเสียไปกับค่าจ้างการจัดเก็บไปพร้อมกัน อีกประเด็นหนึ่งคือการเสียค่าผ่านทางซ้ำซ้อนจากค่าผ่านทางและภาษีมูลค่าเพิ่มจากเชื้อเพลิง
ต้นกำเนิด
ต้นกำเนิดของการจำกัดการผ่านทางย้อนกลับไปในช่วงคริสต์ศตวรรษที่ 15 โดยใช้แนวกำแพงหนามวางขวางถนน หากแต่มีไว้ใช้เพื่อป้องกันการโจมตีอย่างฉับพลันจากคนหรือม้า ต่อมาจึงมีการนำท่อนไม้เหลาให้แหลมคล้ายหอกแล้วนำมาประกอบเป็นแนวป้องกันในแนวนอน จากช่วงยุคกลางถึงคริสต์ศตวรรษที่ 17 ถนนที่เก็บค่าผ่านทางมากมายถูกสร้างขึ้นในทั่วทุกภาคของสหราชอาณาจักรด้วยพระราชบัญญัติที่ผ่านโดยรัฐสภา ถนนที่เก็บค่าผ่านทางเหล่านี้ถูกดำเนินการโดยบริษัททรัสต์และค่าผ่านทางถูกกำหนดให้ใช้เป็นค่าบำรุงรักษาทาง ซึ่งด่านเก็บค่าผ่านทางก็ใช้แนวป้องกันไม้ปลายแหลมกั้นถนนเช่นในอดีต
Tj (ทวิอักษร)
Tj เป็นทวิอักษรที่พบในหลายภาษา เช่น ภาษานอร์เวย์ ภาษาสวีเดน รวมทั้งภาษาที่มีระบบการเขียนที่มีรากฐานมาจการะบบการเขียนของภาษาดัตช์
ในภาษานอร์เวย์ อักษร tj จะใช้แทนเสียง /tʃ/ เช่น ในคำว่า tjære แต่ในภาษาสวีเดน คำที่คล้ายคลึงกัน (tjära) กลับกลายเป็นเสียงเสียดแทรก เพดานแข็ง ปุ่มเหงือก ไม่ก้อง (/ɕ/) แทน
ในภาษาอินโดนีเซีย ได้เคยใช้อักษร tj แทนเสียง /tʃ/ แต่ตั้งแต่มีการปฏิรูปการสะกดในปีพ.ศ. 2515 ก็ได้ใช้อักษร c แทน tj เดิมมาโดยตลอด เช่น คำว่า cinta แต่เดิมสะกดว่า tjinta เป็นต้น
รถรางราบัต-ซาเล
รถรางราบัต-ซาเล (ฝรั่งเศส: Tramway de Rabat-Salé) เป็นเส้นทางรถรางในกรุงราบัต และซาเล ประเทศโมร็อกโก เปิดให้บริการเมื่อวันที่ 23 พฤษภาคม ค.ศ. 2011 มีจำนวน 2 เส้นทาง ระยะทาง 19 km 31 จุดจอด ดำเนินการโดย Veolia Transdev
นักธรรมชั้นตรี
นักธรรมชั้นตรี (ชื่อย่อ น.ธ.ตรี) เป็นระดับการศึกษา พุทธศาสนาในประเทศไทยแผนกธรรม โดยเป็นชั้นแรกของการศึกษาระดับพื้นฐานของพระสงฆ์ สามเณรในประเทศไทย โดยเป็นการศึกษาสำหรับฝ่ายพระภิกษุสามเณรโดยเฉพาะ เมื่อศึกษาจบจะได้วุฒิเทียบเท่าชั้นประถม
หลักสูตรนักธรรมชั้นตรี
= การสอบนักธรรมชั้นตรีในสนามหลวง =
การแข่งความเร็ว
กีฬาการแข่งความเร็ว (Racing) เป็นการแข่งขันด้านความเร็ว ในแต่ละประเภท โดยมากใช้ในนาฬิกาหรือระบุจุด ผู้เข้าแข่งขันจะต้องพยายามทำเป้าหมายตามกำหนดในเวลาที่สั้นที่สุด โดยทั่วไปแล้วจะมีระยะทางเข้ามาเกี่ยวข้อง แต่ก็มีรูปบบอื่นเช่น ทำความเร็วให้ถึงตามเงื่อนไข การแข่งความเร็ว อาจจะมีจุดเริ่มต้นที่จุดหมายหรือ อาจแบ่งเป็นหลายส่วน หลายด่าน
การบันทึกเรื่องการแข่งความเร็วในยุคแรก มีบันทึกในเครื่องปั้นดินเผาของกรีกโบราณ เป็นรูปคนแข่งขันวิ่ง
ณัฏฐ์ ทิวไผ่งาม
ณัฏฐ์ ทิวไผ่งาม ชื่อเล่น นัท หรือนัททิว (เกิด 5 มิถุนายน พ.ศ. 2532) ได้รับรางวัลชนะเลิศอันดับ 1 สุดยอดนักล่าฝัน ในรายการ Reality Show ทรู อคาเดมี่ แฟนเทเชีย ซีซั่นที่ 5 ทาง True Vision เริ่มต้นเป็นศิลปินในสังกัด True Fantasia และศิลปินในสังกัด CJ Entertainment (อยู่ในเครือ CJ Group) ของเกาหลี จนถึง มิถุนายน 2559 โดยมีผลงานในวงการบันเทิงหลายด้าน ได้แก่ ผลงานละคร ผลงานเพลง เดินแบบ ถ่ายแบบ โฆษณา พรีเซ็นเตอร์ และเคยเป็นครูพิเศษสอนร้องเพลง ที่โรงเรียนวีมุส (viemus) ปัจจุบันณัฏฐ์รับงานแสดง ควบคู่กับการเป็นเทรนเนอร์ (ดูข้อมูลเพิ่มเติมได้ที่เพจ Natthew Fit Diary)
ประวัติ
ณัฏฐ์เป็นบุตรคนที่ 2 จากพี่น้องทั้งหมด 3 คน เกิดเมื่อ 5 มิถุนายน 2532 จบการศึกษาจากโรงเรียนสาธิตแห่งมหาวิทยาลัยเกษตรศาสตร์ และระดับปริญญาตรีคณะบริหารธุรกิจ สาขาการจัดการ มหาวิทยาลัยเกษตรศาสตร์ มีความสามารถพิเศษ คือ เป่า Saxophone และ วาดรูปการ์ตูน ส่วนงานอดิเรก ได้แก่ สะสมและต่อหุ่นกันดั้ม  โดยคติในการดำเนินชีวิต คือ ทำตามสิ่งที่ตนรัก..และฝันอย่างตั้งใจ  นับถือศาสนาคริสต์ นิกายโรมันคาทอลิก
กิจกรรมเพื่อสังคม
ในปี 2554 นัททิวมีส่วนร่วมในกิจกรรมรับบริจาคช่วยเหลือผู้ประสบภัยแผ่นดินไหวและสึนามิในญี่ปุ่นของโทรทัศน์สีกองทัพบกช่อง 7 และกิจกรรม Together We Care - Bangkok For Japan ของกรุงเทพมหานคร เพื่อส่งความห่วงใยและกำลังใจจากชาวกรุงเทพมหานครให้แก่ชาวญี่ปุ่น อีกทั้งแสดงความรู้สึกและระลึกถึงความสัมพันธ์อันดีระหว่างกรุง เทพมหานครและประเทศญี่ปุ่น นอกจากนี้ นัททิวยังเข้าร่วมโครงการจัดทำบทเพลงเฉลิมพระเกียรติ "ครองแผ่นดินโดยธรรม" เพื่อน้อมสำนึกในพระมหากรุณาธิคุณ และเทิดพระเกียรติ พระบาทสมเด็จพระเจ้าอยู่หัว เนื่องในปีมหามงคล เฉลิมพระชนมพรรษา ๘๔ พรรษา ๕ ธันวาคม ๒๕๕๔ ของกระทรวงกลาโหม
นอกจากนี้ นัททิวยังมีส่วนร่วมในกิจกรรมช่วยเหลือผู้ประสบภัยน้ำท่วมหลายโครงการ ได้แก่ 1) งาน  Meet&Greet True Music มอบของช่วยผู้ประสบภัยน้ำท่วม 2) งาน คอนเสิร์ต "น้ำใจ" น้ำขึ้น...ให้รีบจัด ของสถานีโทรทัศน์ Thai PBS 3) งาน ดนตรีเปิดหมวก เพื่อช่วยเหลือผู้ประสบภัยน้ำท่วม 4) งาน "60 ล้านน้ำใจ คนไทยไม่ทิ้งกัน" ช่วยเหลือผู้ประสบภัยน้ำท่วม 5) งาน "รวมพลคน Do D ปันน้ำใจช่วยภัยน้ำท่วม" เพื่อปั้น EM Ball ช่วยเหลือผู้ประสบภัยน้ำท่วม 6) งานฟื้นฟูทำความสะอาดวัดกลางเกล็ด จ.นนทบุรีในกิจกรรม ของคลื่น Seed 97.5 7) งานช่วยเหลือผู้ประสบภัยใน จ.ชัยนาท ของรายการคันปาก ช่อง 7 เป็นต้น
ในปี 2555 นัททิวมีส่วนร่วมในงานคอนเสิร์ท "รวมน้ำใจ ซับน้ำตา2" ที่จัดขึ้นโดยสมาคมนักข่าวบันเทิง เพื่อมอบรายได้จากการบริจาคในงานนี้มอบให้กับ โรงเรียนวัดละมุด จ.อยุธยา ที่ประสบภัยน้ำท่วม และมีโอกาสเข้าร่วมกิจกรรมทะเลอ่าวไทยใครๆก็รัก ณ อุทยาใต้ทะเลเกาะขาม สัตหีบ โดยการท่องเที่ยวแห่งประเทศไทย สำนักงานพัทยา เพื่ออนุรักษ์ประการังใต้ทะเล
ส่วนปี 2556 นัททิวเป็นตัวแทนชาวไทย เข้าร่วมกิจกรรม “ฮาบิแทตโกลบอลวิลเลจ” กับอาสาสมัครทีม คย็องกี อะคาเดมี ออฟ ฟอร์ริน แลงเกว็จเจส จากประเทศเกาหลี เพื่อการท่องเที่ยวจิตอาสา และช่วยกันสร้างบ้านให้กับผู้ด้อยโอกาสด้านที่อยู่อาศัย ที่ จ.กระบี่
ปี พ.ศ. 2560 "นัททิว" เป็นแอมบาสเดอร์คนแรกของประเทศไทย โดย LANEIGE x Sudsubda CSR Campaign  "Waterful Sharing - Refill Me" "นัททิว ที่เป็นเสมือนตัวแทนคนรุ่นใหม่ที่ใส่ใจสิ่งแวดล้อม และร่วมรณรงค์ให้ทุกคนร่วมกันอนุรักษ์แหล่งน้ำ เงินรายได้บางส่วนมอบให้มูลนิธิอุทกพัฒน์ เพื่อนำไปพัฒนาแหล่งน้ำดื่มอันเป็นสิ่งสำคัญต่อการดำรงชีวิต
ปี พ.ศ. 2561 "นัททิว" เป็นพรีเซ็นเตอร์ "วันงดสูบบุหรี่โลก ประจำปี พ.ศ. 2561" 'รักษ์หัวใจห่างไกลบุหรี' และมีโอกาสได้เข้าเฝ้าพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ รับประทานโล่ "เชิดชูเกียรติเนื่องด้วยเป็นผู้สนับสนุนและผลักดัน กิจกรรมรณรงค์วันงดสูบบุหรี่โลก"